CELEX: 12016M/PRO/16
Language: hr
Date: 2016-06-07 00:00:00
Title: Procišcene verzije Ugovora o Europskoj uniji#PROTOKOL (br. 16) O ODREĐENIM ODREDBAMA KOJE SE ODNOSE NA DANSKU

HR
            
            
               Službeni list Europske unije
            
            
               C 202/287
            
         PROTOKOL (br. 16)
   O ODREĐENIM ODREDBAMA KOJE SE ODNOSE NA DANSKU
   VISOKE UGOVORNE STRANKE,
   UZIMAJUĆI U OBZIR da danski Ustav sadržava odredbe koje mogu podrazumijevati referendum u Danskoj prije nego što se Danska odrekne svog izuzeća,
   S OBZIROM na to da je 3. studenoga 1993. danska Vlada obavijestila Vijeće da ne namjerava sudjelovati u trećoj fazi ekonomske i monetarne unije,
   SPORAZUMJELE SU SE o sljedećim odredbama koje se prilažu Ugovoru o Europskoj uniji i Ugovoru o funkcioniranju Europske unije:
   
               1.
            
            
               S obzirom na obavijest koju je danska Vlada dostavila Vijeću 3. studenoga 1993. Danska ima pravo izuzeća. Učinak je izuzeća da se svi članci i odredbe Ugovorâ i Statuta ESSB-a i ESB-a koji se odnose na odstupanje primjenjuju na Dansku.
            
         
               2.
            
            
               Kad je riječ o stavljanju izuzeća izvan snage, postupak iz članka 140. Ugovora o funkcioniranju Europske unije pokreće se samo na zahtjev Danske.
            
         
               3.
            
            
               U slučaju stavljanja izvan snage statusa države s izuzećem, odredbe ovog Protokola prestaju se primjenjivati.